500నోట్ల ముద్రణలో వేగం
- రోజుకూ 3వేలకోట్లమేర ప్రింటింగ్‌:ఆర్థిక వ్యవహారాల కార్యదర్శి వెల్లడి
న్యూఢిల్లీ: ప్రస్తుతం నెలకొన్న నగదు కష్టాలను తీర్చే విధంగా ఆర్బీఐ నోట్ల ముద్రణలో జోరు పెంచిందని ఆర్థిక వ్యవహారాల కార్యదర్శి సుభాష్‌ చంద్ర గర్గ్‌ తెలిపారు. రోజుకు సుమారుగా రూ.3,000కోట్ల రూ.500 నోట్లను ముద్రిస్తున్నామని తెలిపారు.
దేశవ్యాప్తంగా నగదు కొరత కొంత మేర తగ్గిందని అభివ్రయపడ్డారు. ఇక నగదు డిమాండ్‌ను పూర్తి స్థాయిలో తగ్గించడం కోసం కోసం ఎక్కువగానే నోట్లను ముద్రిస్తున్నామని, ముందు కంటే 85 శాతం ఏటీఎంలలో ఇప్పుడు నగదు అందుబాటులో ఉన్నదని చెప్పారు. ప్రస్తుతం రూ. ఏడులక్షల కోట్ల రూ.2000నోట్లు చెలామణీలో ఉన్నాయని అవసరానికింటే ఎక్కువగానే వీటిని ముద్రించడం వల్లే ఇది సాధ్యమైందన్నారు. వాస్తవానికి ఇప్పటికీ పలురాష్ట్రాల్లో నగదు కష్టాలు తీరటంలేదని ప్రజాసంఘాలు అంటూనే ఉన్నాయి.
మీ స్నేహితులకు రికమెండ్ చెయ్యండి